Ingrid Baltzersen

Ingrid Baltzersen (født 1980) er en norsk politiker for Rødt. Hun satt i Oslo bystyre i perioden 2007-2011.

Hun har en mastergrad i midtøstenstudier. Masteroppgaven handlet om den egyptiske demokratibevegelsen Kifaya.
Hun har også arbeidet som trikkefører i Oslotrikken.

Fra 2006 var hun leder i Arbeidernes Kommunistparti, inntil partiet 10. mars 2007, sammen med Rød Valgallianse, dannet partiet Rødt. Hun ble da nestleder i Rødt, sammen med Ana Lopez Taylor. Baltzersen gikk ut av partiledelsen på landsmøtet i mai 2010. Fra 2017 er hun redaktør av tidsskriftet Gnist (tidligere Rødt!).Leder og kolofon i Gnist nr. 1, 2017.

Baltzersen har i flere år vært sentral i Palestinakomiteens arbeid i Oslo. Hun har også sittet i styret i LLH Oslo og Akershus.

Baltzersen er født og oppvokst i Stavanger. Hun var elev ved Stavanger katedralskole.Stavanger Aftenblad: «Revolusjonens røst har siddisdialekt», 23. oktober 2006 s.12.

 Referanser 

Kategori:Rødt-politikere i Oslo
Kategori:Rødts ledelse
Kategori:AKPs ledere
Kategori:Personer fra Stavanger kommune